ApstiprinātS  
Daugavpils pilsētas domes iepirkuma komisijas  
2017.gada 21.februāra sēdē, prot.Nr.4

**Atklāta konkursa**

**“DAUGAVPILS PILSĒTAS PAŠVALDĪBAS IELU PĀRBŪVE”**

identifikācijas numurs DPD 2017/9

**Atbildes uz pretendentu jautājumiem Nr.3**

Daugavpils pilsētas domes iepirkuma komisija 2017.gada 21.februāra sēdē (prot.Nr.4) ir izskatījusi pretendenta uzdotos jautājumus konkursa Nolikuma tehniskās specifikācijas sakarā, un sniedz šādas atbildes:

**1. Jautājums:** Atklātā konkursa “Daugavpils pilsētas pašvaldības ielu pārbūve”, identifikācijas Nr. DPD 2017/9 tehniskajā specifikācijā (2.pielikums) daļai Nr.12 “Apšu ielas posmā no Nometņu ielas līdz Naujenes ielai un Naujenes ielas posmā no Apšu ielas līdz Dunduru ielai pārbūve, Daugavpilī “ 1 .kārtas un 2. kārtas apjomos iekļautas izmaksu pozīcijas Nr. 3.2. “Nesaistītu minerālmateriālu 0/45 būvniecība līdz 15 cm biezumā (N-III klase)” ar doto apjomu 1.kārtai - 6672 m3 un 2.kārtai 3493 m3. Ņemot vērā objekta apjomu, lūdzam tāmē norādīt vai nu korektu mērvienību, jo dotie apjomi atbilst pēc objekta asfalta un nomaļu kvadratūras, vai arī iesniegt korektu apjomu m3 par nepieciešamo minerālmateriālu daudzumu.

***Atbilde uz 1.Jautājumu:*** *Konkursa 2.Pielikuma 12.DAĻAS 1. un 2.kārtas 3.2.pozīcijai, veicamo darbu apjomos ir kļūdaini norādīta mērvienībā – jābūt nevis “m3”, bet “m2”. Konkursa dokumentācijā tiks izdarīti attiecīgi grozījumi.*

**2. Jautājums:** Konkursam pievienotajā tāmē daļai Nr.10 “Akadēmiķa Graftio ielas posmā no Gaismas ielas līdz Jelgavas ielai pārbūve, Daugavpilī" tāmē iekļauta pozīcija Nr. 5.2. “Ielu betona apmaļu 100.22.15 uzstādīšana (ieskaitot šķembu pamata sagatavošanu un nostiprināšanu C30/37 betonā)” ar doto apjomu 179 m. Savukārt konkursam pievienotajos rasējumos 10.daļai CD-2-(l-4) “Ģenerālplāns ar inženiertīkliem” redzams, ka projektā ir plānots izbūvēt ietves apmales IA 100.20.8. Lūdzam sniegt skaidrojumu, kādas apmales projekta ietvaros ir plānots izbūvēt.

***Atbilde uz 2.Jautājumu:*** *Konkursa 2.Pielikuma**10.DAĻAS 5.2.pozīcijā ir kļūda darba pozīcijas nosaukumā – ir jābūt: “Ielu betona apmaļu* ***100.20.8*** *uzstādīšana (ieskaitot šķembu pamata sagatavošanu un nostiprināšanu C30/37 betonā)”. Konkursa dokumentācijā tiks izdarīti attiecīgi grozījumi.*

**3. Jautājums:** Konkursam pievienotajās tāmēs daļās Nr. 1, 2, 3, 4, 5, 6, 7, 8 iekļautas izmaksu pozīcijas “Ceļa ātrumvaļņu izbūve” ar doto apjomu 1 .daļa - 4 kpl; 2.daļa - 6 kpl; 3.daļa - 4 kpl; 4.daļa - 3 kpl; 5.daļa - 4 kpl; 6.daļa - 6 kpl; 7.daļa - 3 kpl; 8.daļa - 6 kpl. Augstāk minētajām konkursa daļām tehniskajās specifikācijas pievienotajos “Paskaidrojuma rakstos” katrai daļai minēts, ka: “Ātrumvaļņu izbūve nelielo kvartālu garumu dēļ, atbilstoši standarta prasībām nav iespējama” un līdz ar to arī nav sniegti nekādu tehniskie risinājumi ceļa ātrumvaļņu izbūvei (ne paskaidrojuma rakstos, ne rasējumos) izņemot 5., 6., 8.daļu – kur paredzēts izbūvēt pa vienam aploces tipa ātrumvalnim. Lūdzam sniegt informāciju par augstāk minēto ātrumvaļņu izbūvi skaitu gab., cik ātrumvaļņu ir paredzēts izbūvēt katrā daļā, jo ar mērvienību “kpl.” šajā gadījumā var saprast arī ātrumvaļņu komplektējošo detaļu skaitu.

***Atbilde uz 3.Jautājumu:*** *Aploces ātrumvaļņa izbūve ir paredzēta TIKAI Transporta, Liepziedu un Oškalna ielās (Konkursa 5.., 6. un 8.DAĻA). Pozīcija “Ceļa ātrumvaļņa izbūve” Konkursa dokumentācijā ir iekļauta kļūdas dēļ. Konkursa dokumentācijā tiks izdarīti attiecīgi grozījumi un pozīcija “Ceļa ātrumvaļņa izbūve” tiks svītrota.*

**4. Jautājums:** Konkursam pievienotajā 6.daļas “Oškalna ielas posmā no Dostojevska ielas līdz Veidenbauma ielai pārbūve, Daugavpils” rasējumā Nr. GT-04/1 “Segumu plāns” Pk 0+30 norādīts, ka nepieciešams izbūvēt aploces ātrumvalni, taču pievienotajā 6.daļas tāmē nav iekļauta izmaksu pozīcija par aploces ātrumvaļņa izbūvi, kā tas ir norādīts 5. un 8. daļas tāmju pozīcijās Nr 5.5 un 6.5. “Aploces ātrumvaļņu izbūve no asfaltbetona AC8 surf”. Lūdzam skaidrojumu par aploces ātrumvaļņa izbūvi 6.iepirkuma daļā.

***Atbilde uz 4.Jautājumu:*** *Oškalna ielā ir paredzēts izbūvēt vienu aploces ātrumvalni, atbilstoši rasējumam GT-04/1.* *Konkursa dokumentācijā tiks izdarīti attiecīgi grozījumi.*

Iepirkuma komisijas priekšsēdētāja J.Kornutjaka